نخلط الفرينة و السكر قلاصي و نضيفولهم المارغرين تكون مقطعة (باه تسهللكم العملية) ندخلو المارغرين مع الفرينة حتى تتجانس فيها مليح و نضيفو صفار بيضة و فانيليا و الماء و نخلط مليح مليح (نظغط و نلم)حتى تولي عندنا عجينة طرية و متجااانسة مليح (نخدم بيها مباشرة) مانبعد على سطح العمل نحلها بواسطة حلال متوسطة و نحطها في المول تاعنا نعدلها مليح عليه و نثقبها مليح مليح نحطها داخل الثلاجة نص ساعة او أكثر نجبدهم نزيد نثقبهم مليييح و ندخلها في فرن يكون سخون مسبقا على درجة حرارة 200 نخليها تأخذ اللون الذهبي من التحت و من الفوق كي طيب نخليها تبرد مليح و نحط الكريمة و نزينها ونكمل ندهنها من الفوق بلاجولي ولا عسل مخفف بالماء زهر
طريقة تحضير الكريمة
أولا في كسرونة نحط البيضة و السكر و نخلط مليح مانبعد نزيد الحليب و النشاو نخلط بارد في بارد مانبعد نحطهم فوق النار مع التحريك المستمر حتى تعقد ونطفي عليها النار
و نزيدلها مغرفة زبدة والفاني و مبشور القارس و عصير القارس و نقسم الكريمة إلى ثلاثة اقسام نصف نزيدلها عطر الموز و نصف الأخر عطر الفراولة (لازم تضيفو عطر الفراولة و الكريمة سخونة باه ميجيكمش ذوق مر) و نصف الأخير نزيدولو زوج مغارف شكولاطة للطلي و نخلط مليح حتى نشفوها تتجانست نغطي كل وحدة ب(بابي فيلم)لازم الورق يلامس الكريمة و ندخلها للثلاجة حوالي الساعتين او أكثر تبرد مليح لازم (انا خدمتها في الليل و عمرتهم الصباح)
بعدها نحضر لاكريم شونتي لي كونا طلعناها مع الحليب مليح و نقسموها عليهم نفرغ 2ملاعق مع كل كريمةو نخلطوه مع تاع الموز وزوج ملاعق مع لكريمة الفراولة و 2 ملاعق كبار لكريمة تاع شكولاطة و نخلط مليح مانبعد ندير في البوشادوي و نعمر لي تارتولات و أخيرا تاع الكراميل و خلطتلهم مكسرات و فرغتهم في لاترتولات